
ΤΜΗΜΑ ΠΛΗΡΟΦΟΡΙΚΗΣ
Υπεύθυνος Διαχείρισης περιστατικού Covid-19
                                                                                                   
                                                                          Κέρκυρα, 13-10-2021
ΑΝΑΚΟΙΝΩΣΗ
Αγαπητοί φοιτητές,
Σας ενημερώνουμε ότι σήμερα ενημερωθήκαμε για μεμονωμένο επιβεβαιωμένο περιστατικό COVID-19 συμφοιτητή σας, που παρακολούθησε τα μαθήματα: 

1.
Την Δευτέρα 11/10/2021, 11:00-13:00, στο Αμφιθέατρο 1, κτήριο ΤΑΒΜ-ΤΙΣΤ, το μάθημα "Πληροφορική στις Ανθρωπιστικές Επιστήμες" με διδάσκουσα την κ.Κερμανίδου. 

2.
Την Δευτέρα 11/10/2021, 15:00-17:00, στο Αμφιθέατρο 1, κτήριο ΤΑΒΜ-ΤΙΣΤ, το μάθημα "Εισαγωγή στην Επιστήμη των Υπολογιστών" με διδάσκοντα τον κ. Στεφανιδάκη. 


Όσοι από εσάς παρακολουθήσατε τα εν λόγω μαθήματα, βάσει του πρωτοκόλλου του Ιδρύματός μας θεωρείστε στενή επαφή και θα πρέπει να ακολουθήσετε τις αντίστοιχες συνιστώμενες ενέργειες του Πρωτοκόλλου στο σύνδεσμο https://ionio.gr/gr/news/15329/ 
(ενότητα "3. ΣΤΕΝΕΣ ΕΠΑΦΕΣ ΕΠΙΒΕΒΑΙΩΜΕΝΟΥ ΚΡΟΥΣΜΑΤΟΣ ΛΟΙΜΩΞΗΣ COVID-19 ΘΕΩΡΟΥΝΤΑΙ:)"

Σημειώνεται ότι διενεργούνται δωρεάν rapid test στο Δημοτικό Θέατρο της Κέρκυρας,
καθημερινά από τις 9.00 έως τις 17.00


3. ΣΤΕΝΕΣ ΕΠΑΦΕΣ ΕΠΙΒΕΒΑΙΩΜΕΝΟΥ ΚΡΟΥΣΜΑΤΟΣ ΛΟΙΜΩΞΗΣ COVID-19 ΘΕΩΡΟΥΝΤΑΙ:

1. Οι φοιτητές/ήτριες που συνυπήρξαν στις πανεπιστημιακές αίθουσες ή σε δωμάτιο Εστίας/ξενοδοχείου με φοιτητή/τρια που είναι επιβεβαιωμένο κρούσμα COVID-19 κατά το σαρανταοκτάωρο πριν από την έναρξη των συμπτωμάτων ή έως και δέκα (10) ημέρες μετά από αυτήν.
2. Όσοι φοιτητές/ήτριες παρακολούθησαν μάθημα διδάσκοντος που είναι επιβεβαιωμένο κρούσμα COVID-19 κατά το σαρανταοκτάωρο πριν από την έναρξη των συμπτωμάτων ή έως και δέκα (10) ημέρες μετά από αυτήν, καθώς και όσοι διδάσκοντες δίδαξαν σε μάθημα που παρακολούθησε φοιτητής/τρια, που είναι επιβεβαιωμένο κρούσμα COVID-19 κατά το σαρανταοκτάωρο πριν από την έναρξη των συμπτωμάτων του ή έως και δέκα (10) ημέρες μετά από αυτήν.
Για την αναγνώριση και καταγραφή των ανωτέρω δεδομένων των σημείων 1 & 2, απαιτείται η καταγραφή των ονομάτων των φοιτητών που παρακολουθούν κάθε μάθημα και η υποβολή των σχετικών παρουσιολογίων αυθημερόν στη Γραμματεία της οικείας μονάδας.
3. Φοιτητής/τρια ή μέλος του εκπαιδευτικού και λοιπού προσωπικού που είχε στενή επαφή με επιβεβαιωμένο κρούσμα COVID-19 εκτός των χώρων του πανεπιστημίου, όπως αυτή ορίζεται στο σχετικό πρωτόκολλο του ΕΟΔΥ, κατά το σαρανταοκτάωρο πριν από την έναρξη των συμπτωμάτων του ή έως και δέκα (10) ημέρες μετά από αυτήν.
Όλα τα άτομα που εμπίπτουν στον παραπάνω ορισμό «στενής επαφής» επιβεβαιωμένου περιστατικού COVID-19 στη πανεπιστημιακή μονάδα, αφού αναγνωριστούν και καταγραφούν από τον υπεύθυνο COVID-19 του Τμήματος, θα πρέπει:
να συνεχίσουν τις δραστηριότητες τους και να μην τεθούν σε κατ’ οίκον απομόνωση με την προϋπόθεση:
α) Εάν πρόκειται για ανεμβολίαστους φοιτητές/ήτριες ή μέλη του εκπαιδευτικού και λοιπού προσωπικού και χωρίς ιστορικό νόσησης το τελευταίο εξάμηνο, υποβάλλονται άμεσα και χωρίς καθυστέρηση, επιπλέον των δύο (2) υποχρεωτικών προληπτικών συστηματικών εργαστηριακών διαγνωστικών ελέγχων ανά εβδομάδα (rapid test), δύο (2) φορές στο διάστημα των επτά (7) ημερών μετά την τελευταία επαφή με το επιβεβαιωμένο κρούσμα.

Ειδικότερα:

Ως ημέρα 0 υπολογίζεται η ημέρα της τελευταίας επαφής με το επιβεβαιωμένο κρούσμα. Την ημέρα 0 έως 1, καθώς και την ημέρα 7, μετά την τελευταία επαφή με το επιβεβαιωμένο κρούσμα, θα διενεργούνται επιπρόσθετα του συστηματικού ελέγχου rapid test. Τις ημέρες 3 και 5, οι ανεμβολίαστοι φοιτητές/τριες, εκπαιδευτικοί και μέλη του λοιπού προσωπικού θα υποβάλλονται στον τακτικό τους εργαστηριακό διαγνωστικό έλεγχο (rapid test ή PCR test).
β) Εάν πρόκειται για πλήρως εμβολιασμένους ή νοσήσαντες εντός του τελευταίου εξαμήνου φοιτητές/ήτριες ή μέλη του εκπαιδευτικού και λοιπού προσωπικού, υποβάλλονται σε προληπτικό αυτοδιαγνωστικό έλεγχο (rapid test) δύο (2) φορές και ειδικότερα την ημέρα 0 έως 1 και την ημέρα 7 μετά την τελευταία επαφή με το κρούσμα. Μετά την πάροδο της επταήμερης περιόδου παρακολούθησης με τον αυτοδιαγνωστικό έλεγχο, τα άτομα που εμπίπτουν σε αυτήν την κατηγορία των στενών επαφών, εφόσον παραμένουν ασυμπτωματικά και έχουν αρνητικά αποτελέσματα στα τεστ που έχουν πραγματοποιηθεί, δεν χρειάζεται να υποβληθούν περαιτέρω σε κάποια μορφή συστηματικού προληπτικού διαγνωστικού ελέγχου.
Επισημαίνεται ότι και στις δύο (2) παραπάνω κατηγορίες, εάν κάποιο αποτέλεσμα ταχείας δοκιμασίας ανίχνευσης αντιγόνου (rapid test) αποβεί θετικό, το άτομο αντιμετωπίζεται πλέον ως επιβεβαιωμένο περιστατικό COVID-19 και ακολουθούνται οι προβλεπόμενες διαδικασίες απομόνωσης και διαχείρισης κρούσματος.

